**Republika e Kosovës**

**Republika Kosova - Republic of Kosovo**

***Qeveria – Vlada - Government***

***Ministria e Arsimit, Shkencës, Teknologjisë dhe Inovacionit***

***Ministarstvo obrazovanja, nauke, tehnologije i inovacije - Ministry of Education, Science, Technology and Innovation***

**N J O F T I M**

**Për rezultatet e mësimdhënësve të treguara në provimin për licencë të avancuar**

Ministria e Arsimit, Shkencës, Teknologjisë dhe Inovacionit (MASHTI), më datë 27 dhjetor 2024, për herë të parë ka realizuar provimin me shkrim për mësimdhënësit të cilët synojnë licencë të avancuar në mësimdhënie, proces i rëndësisë se veçantë për sitemin e arsimit në nivel vendit dhe veçanti për mësimdhënësit që aspirojnë ngritje në licencim të mësimdhënies. Ky proces është realizuar sipas dispozitave të Udhëzimit Administrativ nr. 13/2023 për KSHLM, si dhe duke u bazuar në dispozitat e Udhëzimit Administrativ 14/2023 për Sistemin e licencimit dhe karrierën në mësimdhënie.

Bazuar në politikat arsimore për Sistemin e Licencimit të Mësimdhënësve, Udhëzuesve për mësimdhënës për provimin për licencë të avancuar, si dhe në bazë të përgjegjësive që ka për këtë proces, ka organizuar provimin për mësimdhënësit të clët i kshin plotësuar kushtet dhe kriteret e përcaktuara. Provimi për licencë të avancuar u realizuar për mësimdhënësit e profileve, si më poshtë:

1. Mësues të arsimit fillor;
2. Mësimdhënës të lëndës “Matematikë” në Arsimin e Mesëm të Ulët (AMU) dhe Arsimin e Mesëm të Lartë (AML); dhe
3. Mësimdhënës të lëndës “Gjuhë shqipe” në Arsimin e Mesëm të Ulët (AMU) dhe Arsimin e Mesëm të Lartë (AML).

Këto kategori të mësimdhënësve janë prioretizuar në këtë fazë për faktin se këto lëndë janë pjesë e testimeve ndërkombëtare si PISA, TIMSS dhe PIRLS, në të cilat merr pjesë Kosova tash e sa vite.

**Organizimi i provimit për Licencën e avancuar për mësimdhënie**

Politikat arsimore për Sistemin e licencimit dhe Vlerësimin e performances së mësimdhënësve që përcktojnë kërkesat dhe kriteret e marrjes së Licencës së Avancuar për Mësimdhënie janë:

Korniza Strategjike për Zhvillimin e Mësimdhënies në Kosovë (KSZHM)

* Udhëzimi Administrativ 14/2023 për Sistemin e licencimit dhe karrierën në mësimdhënie;
* Udhëzimi Administrativ 15/2023 për Vlerësimin e performancës së mësimdhënësve;
* Udhëzimi Administrativ 16/2023 për Zhvillimin profesional të mësimdhënësve;

Gjithashtu, MASHTI kishte publikuar në uebfaqe programet e zhvillimit profesional dhe udhëzuesin për licencë të avancuar për të informuar kandidatët lidhur me përgatitjet e nevojshme për hyrje në provim <https://masht.rks-gov.net/programet-e-zhvillimit-profesional-dhe-udhezuesi-per-licence-te-avancuar/>.

Pyetjet në provim ishin të ndara në fushat e zhvillimit profesional si më poshtë:

|  |  |
| --- | --- |
| Fushat e zhvillimit profesional |  Shpërndarja e kërkesave/pyetjeve të provimit në % - sipas fushave të ZHP |
| Dokumentacioni zyrtar shkollor | Deri 6% |
| Kurrikula - Programi lëndor | Deri 9% |
| Aspekte të pedagogjisë dhe metodologjisë | Deri 18% |
| Aspekte të gjithëpërfshirjes dhe etika në profesion | Deri 4% |
| Aspekte të drejtshkrimit të gjuhës shqipe | Deri 6% |
| Përmbajtja shkencore e lëndës e lidhur me kurrikulën e nivelit të arsimit ku mësimdhënësi/ja punon | Deri 57% |
| Totali | (100%) |

**Përmbledhje e procesit dhe rezultateve**

Sipas kushteve të përcaktuara me thirrjen e MASHTI të datës 03.12.2024, kanë aplikuar gjithsej 103 mësimdhënës, nga vlerësimi i dosjeve të tyre kushtet dhe kriteret për provim i kanë plotësuar vetëm 58 mësimdhënës, ndërsa provimit ju kanë nënshtruar gjithsej 54 mësimdhënës, ndër ta 36 mësues të ciklit klasor, 3 mësimdhënës të Gjuhës shqipe dhe 15 mësimdhënës të lëndës së Matematikës.

Kriteri i kalueshmërisë dhe pikët e nevojshme minimale (së paku 80% e pikëve) ishin përcaktuar me dokumentin e publikuar të MASHTI-it *Vlerësimi për licencë të avancuar: Udhëzues për mësmdhënës* të publikuar në uebfaqe të MASHTI <https://masht.rks-gov.net/wp-content/uploads/2024/12/01-ALB-Udhezuesi-Licenca-e-Avancuar-2.pdf>

Bazuar në rezultatet e provimit, kriterin e përcaktuar të kalueshmërisë (80%) e kanë arritur vetëm 7 mësimdhënës në fushat e caktuara apo 12.96% të tyre, si:

**Mësuesit e ciklit klasor:**

1. Valbonë Nika
2. Arbenita Dervishi
3. Albert Hoxha
4. Blerim Ajvazi
5. Florije Hoda

**Gjuhë Shqipe:**

1. Faik Hajraj

**Matematikë:**

1. Milaim Shefqeti

Instrumenti i vlerësimit ishte i përberë nga 20 pyetje (40 pikë) të fushës profesionale dhe 18 pyetje (30 pikë) të fushës pedagogjike.

Nga analiza dhe vlerësimi i rezultateve të provimit të mësimdhënësve konstatohet se, mesatarja e arritshmërisë së përcaktuar në tri fushat është 62.62%, ndër to në fushën shkencor të lëndës është 62.92%, kurse në fushën pedagogjike është 62.22%.

* Të nivlei fillor mesatarja e përgjithshme e arritshmërisë është 64.10%, ndërsa në fushën shkencor të lëndës është 64.86%, kurse në fushën pedagogjike është 63.06%.
* Në lëndën e Gjuhë shqipe mesatarja e përgjithshme e arritshmërisë është 76.67%, ndërsa në fushën shkencor të lëndës është 75%, kurse në fushën pedagogjik është 78.89%.
* Në lëndën e Matematikës mesatarja e përgjithshme e arritshmërisë është 56.29%, ndërsa në fushën shkencor të lëndës është 55.83%, kurse në fushën pedagogjike 56.89%.

Nga vlerësim i rezultateve të mësimdhënësve të arritura në provim konstatohet se, kriterin prej 50% e kanë arritur 46 mësimdhënës apo 85.2%, ndërsa kriterin prej 60% e kanë arritur 31 mësimdhënës apo 57.5%, kriterin prej 70% e kanë arritur 16 mësimdhënës apo 29.6% dhe kriterin prej 80% e kanë arritur 7 mësimdhënës apo 12.96%.

Ndërsa, 7 mësimdhënësit që kanë treguar sukses në provimin me shkrim, do t’i nënshtrohen vlerësimit të performancës nga Inspektorati i Arsimit (IA). Vlerësimi nga IA përfshin:

* Vlerësimin e portfolios profesionale (rreth 42%); dhe
* Vëzhgimin në klasë – Vlerësimin e orës mësimore (rreth 58%).

Pas përfundimit të procesit nga vlerësimi i inspektoratit, mësimdhënësit që tregojnë rezultate të mira do të pajisen me licencën e avancuar të mësimdhënies dhe do të përfitojnë ngritje në pagë për 1.2 të vlerës së koeficientit, sipas Rregullores (QRK) nr. 01/2023 për shtesën për licencë të avancuar për nëpunësin e arsimit parauniversitar.

Mësimdhënësit të cilët e kanë arritur kriterin prej 50% deri në 79.9% do të kenë mundësi t’i nënshtrohen provimit sapo të bëj thirrjen e re MASHTI.

Ndërsa për 8 mësimdhënësit të cilët kanë arritur më pak se 50% të pikëve në provim, MASHTI do të organizoj trajnime profesionale për avancimin e njohurive të tyre. Këta kandidatë duhet t’i nënshtrohen provimit pas një viti.

Rezultatet e provimit janë përcjellur përmes postës elektronike tek secili mësimdhënës që iu është nënshtruar provimit, ndërsa për çdo paqartësi nga data **6-10 janar 2025**, mësimdhënësit mund të vinë në **MASHTI, kati i II, Nr. 202**, për të shikuar testin.

Suksese!